– అమెరికా ఉపాధి గణాంకాల మద్దతు
– అంతర్జాతీయ మార్కెట్ల ధోరణులు కీలకం
ముంబై : బెంచ్‌మార్క్‌ స్టాక్‌ సూచీలు రెండుశాతం పెరిగాయి. నిఫ్టీ 50సూచి గత ఏడాది ఆగస్టునాటి గరిష్టస్థాయి ని నమోదుచేసింది. అంతర్జాతీయ ధోరణులు గట్టిమద్దతు నిచ్చాయి. బిఎస్‌ఇ సెన్సెక్స్‌ ఒక్కటే 500 పాయింట్లకుపైబడిం ది. నిఫ్టీలోనూ అదేధోరణులు కనిపించాయి. అమెరికా ఉపాధి గణాంకాలు కూడా కొంతమేర మార్కెట్ల రికవరీకి దోహదం చేసాయి. ఉపాధిగణాంకాలు అమెరికా ఆర్ధికవ్యవస్థను గాడిలో నికి తచ్చినట్లు స్పష్టంచేయడంతో ఇన్వెస్టర్లు కొనుగోళ్లకు ఉపక్ర మించారు. ఎస్‌అండ్‌పి బిఎస్‌ఇ సెన్సెక్స్‌ 500 పాయింట్లు పెరిగి 27,627 పాయింట్లవద్ద స్థిరపడింది.తొమ్మిదినెలల్లో ఇదే గరిష్టంగా కనిపించింది. నిఫ్టీ 50 సూచి కూడా 145 పాయిం ట్లు గరిష్టంగా లాభపడింది. 8468 పాయింట్ల వద్ద స్థిరపడిం ది. ఇంట్రాడేలో 8475పాయింట్లకు చేరింది. 2015 ఆగస్టు 20వ తేదీనాటి స్థాయి పునరావృతం అయింది. బిఎస్‌ఇ మిడ్‌ క్యాప్‌ సూచి 12,079 పాయింట్లువద్ద ముగిస్తే ఎన్‌ఎస్‌ఇ మిడ్‌ క్యాప్‌ 100సూచి 14,299 పాయింట్లకు పెరిగింది. పారిశ్రా మిక ఉత్పత్తిసూచి, ద్రవ్యోల్బణ గణాంకాలు, త్రైమాసిక ఆర్థిక ఫలితాలు బ్లూచిప్‌ కంపెనీలైన టిసిఎస్‌, ఇన్ఫోసిస్‌ కంపెనీల ధోరణులు, రుతుపవనాల ప్రభావంవంటివి నేటి స్టాక్‌ మార్కెట్‌ కు కీలకంగా మారాయి. ఆసియా, యూరోపియన్‌ మార్కెట్లు సోమవారం ర్యాలీతీసాయి. అమెరికా ఉపాధి గణాంకాలే ఇందు కు కీలకం.అయితే బ్రెగ్జిట్‌నిర్ణయంతో సావరిన్‌ బాండ్ల దిగుబడు లు కనిష్టంగా దిగజారాయి. జపాన్‌ బయట ప్రాంతంలో ఆసి యా పసిఫిక్‌షేర్లు 1.9శాతంగా ఉన్నాయి. ఆస్ట్రేలియా కంపెనీ 1.8శాతం షాంఘై 1శాతం, జపాన్‌ నిక్కీ 3.5శాతంపెరిగాయి. యూరోప్‌, ఫ్రాన్స్‌ సిఎసి, జర్మనీ డాక్స్‌, లండన్‌ ఎఫ్‌టిఎస్‌ఇ లు కూడా 0.6 నుంచి 1.3శాతం పెరిగాయి. ఇక దేశీయ మార్కెట్ల పరంగాచూస్తే డాలరుతో రూపాయి మారకం విలువలు 20పైసలు పెరిగి 67.16 రూపాయలుగా మారింది. యాక్సిస్‌బ్యాంకు మినహాయించి సెన్సెక్స్‌లోని 30స్టాక్‌ సూచీ సానుకూలంగా ముగిసింది. మూడు ప్రైవేటురంగ బ్యాంకులు హెచ్‌డిఎఫ్‌సి బ్యాంకు, ఇండస్‌ ఇండ్‌ బ్యాంకు, ఎస్‌బ్యాంకు తమతమ జీవితకాల గరిష్టస్థాయికి చేరాయి. ఇండస్‌ ఇండ్‌ బ్యాంకు మొదటిత్రైమాసిక ఫలి తాల ప్రకటన తర్వాత తగ్గింది. నాన్‌బ్యాంకింగ్‌ ఫైనాన్షియల్‌ కంపెనీలు 52 వారాల గరిష్టస్థాయి కిచేరాయి. బజాజ్‌ ఫైనా న్స్‌, ఎల్‌ఐసి హౌసింగ్‌ ఫైనాన్స్‌,జిఐసి హైసింగ్‌ ఫైనాన్స్‌, బజాజ్‌ ఫిన్‌ సెర్వ్‌, మహీంద్ర అండ్‌ మహీంద్ర ఫైనాన్సియల్‌ సర్వీసెస్‌ వంటి కంపెనీ లు రికార్డుస్థాయికి పెరిగా యి. భారత్‌ ఫైనాన్షియ ల్‌ ఇంక్లూజన్‌ గృహ ఫైనాన్స్‌,శ్రీరామ్‌ ట్రాన్స్‌ పోర్టు ఫైనాన్స్‌సంస్థలు అత్యంత గరిష్టస్థాయికి చేరాయి.బజాజ్‌ ఫైనాన్స్‌ ఐదుశాతం పెరిగింది. టాటా మోటార్స్‌ 4శాతం పెరిగింది. కంపెనీ 21శాతం తన ప్రపంచ విక్రయాల్లో వృద్ధిని నమోదుచేసింది. దేశీయంగా ప్యాసింజర్‌ వాహనాల విక్రయాలు 2.68శాతం పెరిగాయి. సియామ్‌ లెక్కల ప్రకారం 2,17,620 నుంచి 2,23,454 యూనిట్లకు పెరిగాయి. కార్ల విక్రయాలుచూస్తే 5.18శాతం క్షీణించాయి. 1,62,655 నుంచి 1.54,237యూనిట్లకు తగ్గాయి. మారుతి సుజుకి మాత్రం మూడుశాతం లాభపడింది. ఎల్‌అండ్‌టి ఇన్ఫోటెక్‌ క్యాపిటల్‌ మార్కెట్లకు ఐపిఒ జారీచేసింది. 1243 కోట్ల నిధులను సమీకరించేందుకు ఐపిఒ జారీచేస్తే రెండుశాతం షేర్లు పెరిగాయి. జర్మనీ సంస్థ థైస్సెన్‌క్రుప్‌ టాటాస్టీల్‌తో విలీనం చర్చలు ప్రారంభించింది. యూరోప్‌లో తమ వాణిజ్య కార్యకలాపాలను సంఘటితంచేసే లక్ష్యంతోకంపెనీ టాటాతో చర్చలు జరుపుతోంది. టాటాస్టీల్‌ 3శాతం పెరిగాయి. ప్రైవేటు రంగంలోని హెచ్‌డిఎఫ్‌సి బ్యాంకు గ్రామీణ, పట్టణ ప్రాంత మార్కెట్లవైపు దృష్టిపెట్టింది. కంపెనీ స్టాక్‌ రెండుశాతం లాభ పడింది. డిష్‌మాన్‌ ఫార్మా, కెమికల్స్‌ మూడుశాతం లాభ పడింది. అమెరికా ఎఫ్‌డిఎ కంపెనీకి చెందిన బావ్లా ప్లాట్‌ తనిఖీని పూర్తిచేసిందని వెల్లడించింది. కేడిల్లా హెల్త్‌కేర్‌ 3.5శాతం పెరిగింది. కంపెనీ అమెరికా ఎఫ్‌డిఎ నుంచి మౌఖిక యాంటి డయాబెటిక్‌ ఔషధానికి అనుమతులు సాధించింది.